Αρνίσια σουβλάκια σε σκορδάτη μαρινάδα αγκινάρας και μαντζουράνας
Οι αγκινάρες σε ρόλο μαρινάδας. Το περιμένατε; Ιδανική όχι μόνο για σουβλάκι αλλά και για αρνίσιο μπούτι φούρνου.
1.200 γρ. μπούτι αρνίσιο, χωρίς κόκαλο, σε κομμάτια 8 x 8 εκ. + πάχους 3-4 εκ. , 8-12 καρδιές από μικρές αγκινάρες, 1 αρνίσια μπόλια , 2 φέτες ψωμί (χωρίς την κόρα), μουλιασμένες σε 100 ml γάλα, 2 σκελίδες σκόρδου, ψιλοκομμένες , 5 φρέσκα κρεμμυδάκια, ψιλοκομμένα , 1 κουτ. σούπας μαντζουράνα ξερή , 50 ml ελαιόλαδο, αλάτι, φρεσκοτριμμένο πιπέρι
Για να φτιάξουμε αρνίσια σουβλάκια σε σκορδάτη μαρινάδα αγκινάρας και μαντζουράνας, αρχικά βράζουμε, σε μια κατσαρόλα με άφθονο αλατισμένο νερό που κοχλάζει, τις αγκινάρες για 2-3 λεπτά, να μαλακώσουν λίγο.Στη συνέχεια, τις στραγγίζουμε.Σοτάρουμε στο λάδι σε μέτρια φωτιά το κρεμμύδι με το σκόρδο για 3-4 λεπτά. Αδειάζουμε σε μπολ και αφήνουμε να κρυώσουν. Στραγγίζουμε καλά το ψωμί, το θρυμματίζουμε και το προσθέτουμε στο μπολ της μαρινάδας μαζί με τη μαντζουράνα, τις αγκινάρες και το κρέας. Ανακατεύουμε καλά. Καλύπτουμε με μεμβράνη και αφήνουμε στο ψυγείο για 10 ώρες, να μαριναριστεί. Το ψωμί θα δώσει μια... ψωμένια νοστιμιά στο όλον - μικρή ποσότητα θα μείνει πάνω στα υλικά στο ψήσιμο και θα γίνει κάπως σαν κρούστα.Περνάμε τα κομμάτια κρέατος εναλλάξ με τις αγκινάρες. Στο τέλος τυλίγουμε με μπόλια (οδηγίες για το πέρασμα στη σούβλα και το ψήσιμο).
Αγκινάρες,Αρνί,Κρεμμύδι